ཕྱི་ཟླ་༣པའི་གནས་ཚུལ་ལྟར་ན།གཏེར་ཁ་སྔོག་འདོན་གྱི་ལས་གཞི་དེ་ནི་རྒྱ་ནག་དམར་ཤོག་དབུས་གཞུང་ནས་བཀོད་ཁྱབ་བཏང་བ་ཞིག་ཡིན་མིན་གསལ་བོར་མི་ཤེས་ནའང་།ས་ཁུལ་དེར་རྒྱ་ལམ་འཛུགས་སྐྲུན་གྱི་ལམ་ཐིག་རྒྱག་མཁན་གྱི་གྲས་སུ་འབྲི་རུ་རྫོང་གི་གནད་ཡོད་མི་སྣ་ཡོད་ཅིང་།ཕྱི་ཟླ་༣ཚེས་༥ཙམ་ནས་ལས་བཟོ་བའི་སྡོད་གནས་འཛུགས་སྐྲུན་བྱེད་ཆེད།ས་ཁུལ་དེའི་རི་ཐང་གང་སར་དར་དམར་ཆུང་ཆུང་མང་པོ་བཙུགས་ཡོད་པ་དང་།ཡུལ་མི་ཚོས་གལ་ཏེ་གནས་རི་དེའི་གཏེར་ཁ་སྔོག་འདོན་བྱས་ན།གནས་རིའི་རི་དྭགས་གནའ་བ་དང་རྒོ་བ་སོགས་རི་སྐྱེས་སྲོག་ཆགས་ལ་གནོད་པ་དང་།གནས་རི་དེའི་གཡས་ཀྱི་བྲག་དཀར་རྫ་རི་ཉིལ་བའི་ཉེན་ཁ་ཡོད་པ།དེ་བཞིན་རི་ཉིལ་ན་ཆུ་བཀག་ནས་ས་ཁུལ་དེར་གནོད་སྐྱོན་ཆེན་པོ་ཡོང་རྒྱུ་ཡིན་པར་སེམས་ཁྲལ་བྱེད་ཀྱིན་འདུག